पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा जिलाध्यक्ष प्रकाश अस्थाना ने गुरुवार को संग्रामपुर पीएचसी में पूर्व कृषि मंत्री सह सांसद राधा मोहन सिंह के सौजन्य से पीएचसी प्रभारी चिकित्सा पदाधिकारी डॉ नीरज कुमार, थानाध्यक्ष डॉ राजीव नयन प्रसाद, प्रखंड प्रशासन, जनप्रतिनिधि, आशा, जीविका और मीडिया कर्मियों के बीच कोविड सुरक्षा किट वितरण किया। जिलाध्यक्ष ने जानकारी दिया कि पूर्व मंत्री के द्वारा पूरे जिलेभर में कोविड की हरेक गतिविधि और स्थिति का जायजा लिया जा रहा है। साथ ही भाजपा का प्रत्येक कार्यकर्ता आमजन के बीच जागरूकता फैलाते हुए टीकाकरण और जांच के लिए प्रेरित कर रहा है।जिलेभर के स्वास्थ्य केंद्रों पर किट का वितरण किया जा रहा है। जिला महामंत्री मार्तंड नारायण सिंह ने बताया कि सरकार के द्वारा कोविड वैक्सीन सभी सरकारी अस्पतालों में निःशुल्क है। मिले हुए दिशा निर्देश के अनुसार टीकाकरण अधिक से अधिक लोग करवाएं और अफवाहों पर ध्यान नहीं दें। वितरण में महत्वपूर्ण योगदान संग्रामपुर मंडल अध्यक्ष वकील कुमार चौधरी, परमानन्द पांडेय, रंजीत कुमार, पप्पू पांडेय, कुमार दीपेंद्र आदि थे।
फ्रंटलाइन वर्कर्स के बीच सेनेटाइजर और मास्क का वितरण किया गया
सांसद सह राष्ट्रीय उपाध्यक्ष भाजपा राधामोहन सिंह के सौजन्य से वैश्विक महामारी कोरोना के रोकथाम में लगे डॉक्टर, पुलिस, आंगनबाड़ी, आशा, जीविका, स्वास्थ्य कर्मी अर्थात फ्रंटलाइन वर्कर्स के बीच सेनेटाइजर एवं मास्क वितरण का कार्य प्रारंभ किया गया है। वितरण की इस कड़ी में नगर थानाध्यक्ष विजय प्रसाद राय एवं सिविल सर्जन डॉ. अखिलेश्वर प्रसाद सिंह को सेनेटाइजर एवं मास्क उपलब्ध कराया गया जो सदर अस्पताल के सभी चिकित्सक एवं कर्मचारी तथा थाना के सभी पदाधिकारी व कर्मचारियों को दिया जाएगा। भाजपा जिला महामंत्री द्वय डॉ. लाल बाबू प्रसाद एवं मार्तण्ड नारायण सिंह के साथ नगर अध्यक्ष भाजपा सह उप मुख्य पार्षद रविभूषण श्रीवास्तव ने श्री सिंह द्वारा उपलब्ध कराई गई सामग्री का वितरण किया। जानकारी जिला मीडिया प्रभारी गुलरेज शहजाद ने दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn